
PROLOGU NGA PËRKTHYESI 


Kur djali 1 autorit më besoi dorëshkrimin, 
kuptova se një tekst kaq i ndritshëm, nuk mund të 
qarkullonte në vendet fashiste, si Turqia e sotme. 
Akoma dhe sikur të arrinte të botohej, strukturat 
shtetërore (policia — shërbimet sekrete — grupet e 
drejtuara nga ata) do të bënin punën e tyre: Kopjet do 
të gjendeshin dhe do të digjeshin, dhe botuesit do të 
burgoseshin ose do të zhdukeshin. E kuptova se 
mënyra e vetme për të përhapur tekstin ishte ta 
përktheja dhe ta botoja në vende demokratike, ku 
gjithçka mund të botohet lirisht dhe ku myslimani 
besnik nuk do të ketë frikë ta lexojë. Edhe pse dhe atje 
ka njerëz që, siç shkruan autori, “janë gati të vrasin 
për të mbrojtur imazhin gjakatar të Allahut që ata 
kanë krijuar në mendjet e tyre të errëta”. 


Stambolli 2017171438 


PROLOGU 


Me vullnetin e Allahut, unë jam një besimtar. 
Nuk kam arsim të veçantë, as nuk dalloj nga njerëzit 
që më rrethojnë në pasuri, aftësi ose diçka tjetër që 
njerëzit konsiderojnë se ka vlerë. Pavarësisht nga të 
metat e mia mundohem t'u bëj mirë njerëzve. Unë 
lexoj Kuranin dhe shoh në të, qartë vullnetin e 
Allahut. Por unë shikoj njerëz që thonë se janë 
besnikë, të cilët nuk e kuptojnë Librin e Shenjtë. Ata e 
imagjinojnë Allahun jo si Atin e mëshirshëm të të 
gjithëve, por si një gjykatës të pamëshirshëm, 1 cili 
shikon ligjet e tij për të ndëshkuar ashpër shkelësit, 
ose -më keq— e imagjinojnë Atë si një kriminel 
gjakatar, që dëshiron të vuajnë ata që nuk i binden 
vullnetit të tij. Dhe kjo sepse këta njerëz nuk e kanë 
mëshirën e Allahut në zemrat e tyre. Ngaqë ata janë të 
errët, mendojnë se Allahu është gjithashtu i errët. Ata 
janë gati të vrasin për të mbrojtur imazhin gjakatar të 
Allahut që ata kanë krijuar në mendjet e tyre të errëta. 

Me vullnetin e Allahut njoha në vitet e rinisë 
njerëz të devotshëm dhe të mençur, në kontakt me të 
cilët mendja dhe zemra ime u hapën dhe pashë qartë 

të vërtetën e Allahut. Por unë isha frikacak, kisha frikë 
nga armiqtë e errët të Allahut që shtireshin si 
besimtarë dhe nuk u transmetova të tjerëve atë që 
duhej t'u transmetoja. Sot, pak para ardhjes së vdekjes 
unë, e mposhta frikën dhe po hedh në letër një pjesë të 
kësaj drite. Nuk shkruaj mbiemrin tim. Nga ana tjetër, 
mbiemri është diçka e përkohshme, e cila 1 përket 
botës së sotme dhe nuk ka vend në dritën e përjetshme 
të Allahut. 

Unë shkruaj komente vetëm për dy suret e para 
të Kuranit, sepse mjafton që besimtari të shohë disa 
rreze të dritës. Kur i pranon ato tek ai, atëherë ai bëhet 
vetë dritë dhe nuk ka më vend të errët për të. 


Mustafa 


1. SURE EL-FATIHA 


1. Në emrin e Allahut, të Gjithëmëshirshmit, 
Mëshirëplotit 


Kurani fillon me emrin e Allahut, dhe kjo sepse 
Allahu është para dhe mbi të gjitha në jetën tonë. Ai 
është krijuesi ynë dhe pa Të nuk mund të arrijmë 
asgjë të mirë. Kur i afrohemi dritës së Tij, ne e 
kuptojmë se Ai është vetë jeta jonë. 

Por pse, mund të pyesë dikush, nuk e 
përkthejmë emrin e Zotit në gjuhën e çdo populli dhe 
e themi atë në arabisht” 

Ne e bëjmë atë jo sepse gjuha arabe është 
superiore ndaj të tjerave (pasi të gjitha gjuhët janë 
njësoj njerëzore dhe të gjitha qeniet njerëzore janë të 
njëjtat krijime të Allahut), por për të treguar unitetin 
që besimtarët duhet të kenë në emrin e Allahut. 
Ndarja e njerëzve në gjuhë dhe kombe nuk ekziston 
në sytë e Allahut dhe prandaj nuk do të ekzistojë dhe 
në përjetësi. Meqenëse gjuhët, shtetet dhe kombet janë 
realitete të përkohshme që ndajnë njerëzit, duke thënë 
emrin e Allahut në një gjuhë të vetme ne tregojmë se 

tashmë e kemi kapërcyer këtë ndarje. Kjo gjuhë është 
arabe, sepse Kurani u përhap nga arabët në të gjithë 
botën. Por mund, nëse do të kishte mbizotëruar, të 
ishte ndonjë tjetër, pasi që në përjetësi gjuha arabe, si 
gjuhët e tjera të botës sonë të përkohshme, do të 
shfuqizohet dhe ne do të komunikojmë në një gjuhë 
qiellore të pashqiptueshme. 

Kurani fillon jo vetëm me emrin e Allahut por 
me emrin e Allahut të Gjithëmëshirshmit dhe 
Mëshirëplotit. Le të kemi kujdes nga kjo, Allahu para 
së gjithash nuk përmendet si i drejtë por si 1 
mëshirshëm. Kjo sepse Allahu nuk është 1 drejtë me 
kuptimin njerëzor por me kuptimin hyjnor të konceptit 
(kuptimi njerëzor 1 konceptit të “drejtësisë” është 
kushdo që bën keq t'i bëjmë atij të keqen përkatëse, 
ndërsa kuptimi hyjnor i konceptit është kur dikush bën 
keq të falet, jo të lëndohet). Kjo është arsyeja që 
Allahu është 1 mëshirshëm para së gjithash. Si 
përfundim ne besimtarët, që të jemi të lidhur në emrin 
e Allahut nuk mjafton vetëm të besojmë, por mbi të 
gjitha duhet të kemi mirësi dhe mëshirë. 


2. Lavdia i takon Allahut, Zotit të të gjitha botëve, 
3. të Gjithëmëshirshmit, Mëshirëplotit, 


Cilat botëve u referohet”7 


Ne njerëzit jemi egoistë dhe zakonisht 
nënvlerësojmë kafshët, peshqit dhe bimët. Mendojmë 
se qendra e universit është toka dhe njeriu. Por Allahu 
është Zoti jo vetëm 1 joni, por 1 të gjitha botëve. Ai 
është krijuesi dhe zoti i botës së engjëjve, botës së 
kafshëve, botës së detit, botës së bimëve dhe çdo bote 
që ai krijoi pranë nesh dhe në planetët e largëta të 
krijimit të tij të pafund nga dashuria. 


4. Sunduesit të Ditës së Gjykimiti 


Ashtu si drejtësia njerëzore nuk ka asnjë lidhje 
me drejtësinë e Allahut, ashtu edhe gjykimi dhe 
shpërblimi i Allahut nuk ka asnjë lidhje me gjykimin 
dhe shpërblimin njerëzor. Në gjykatat njerëzore 
vendimi merret sipas ligjeve, nuk është gjykatësi por 
ligji që sundon me të vërtetë. Në Ditën e Gjykimit, 
nga ana tjetër, nuk do të jetë ligji që sundon por vetë 
Allahu. 

Por çfarë do të thotë që Gjykimi i Allahut nuk 
drejtohet nga ligji” 

Kjo do të thotë se nuk është një krizë ligjore. 
Gjykimi i Allahut do të jetë kontakti 1 njeriut dhe të 
gjitha botëve me dritën e Allahut. Kjo dritë do të 
ndriçojë njerëzit e ndriçuar, ashtu si dielli ndriçon 
yjet, ndërsa do verbojë, siç verbon dielli ata që janë 

mësuar me errësirën, ata që nuk duan dritë, por duan 
errësirën e padrejtësisë. 


6. Na udhëzo në rrugën e drejtët' 


Cila është rruga e drejtë, hyjnore tashmë është 
përmendur më lart. Allahu është 1 Mëshirshëm. 
Kështu që rruga e Allahut është mirësia dhe mëshira. 


7. Në rrugën e atyre që u ke dhuruar Bekimin tënd 
e jo në të atyre që kanë shkaktuar zemërimin 
Tënd, as në të atyre që morën rrugën e gabuari' 


Allahu në Kuran na flet në gjuhë njerëzore, 
sepse vetëm gjuhën njerëzore mund të kuptojmë. Dhe 
në gjuhën njerëzore ne i quajmë fatkeqësitë “zemërimi 
1 Allahut”, megjithëse Allahu nuk zemërohet kurrë. 
Shprehjet metaforike në Kuran nuk duhet të na bëjnë 
ta degradojmë Allahun në nivelin e njerëzve mëkatarë 
që zemërohen, ndëshkojnë dhe hakmerren. Ky është 
një mosrespekt dhe blasfemi e madhe. 

2. SURE EL-BEKARE 


2. Ky libër është i padiskutueshëm. Ai është 
udhërrëfyes për ata që kanë frikë nga Allahu. 


Siç e kemi thënë tashmë, Allahu na flet në 
gjuhën njerëzore. Dhe ashtu si zemërimi 1 Allahut, që 
pamë më lart, është një shprehje njerëzore, ashtu është 
edhe frika që duhet të kemi nga Allahu. Frika nga 
Allahu është si respekti i thellë që kemi për babanë 
tonë, si frika që kemi për të mos e mërzitur babanë 
tonë. Nuk ka asnjë ngjashmëri me frikën që kemi para 
një krimineli gjakatar ose një gjykatësi mizor dhe 
çnjerëzor. 


3. Për ata që besojnë në të Padukshmen dhe 
kryejnë lutjet dhe u ofrojnë të tjerëve atë që Ne u 
kemi dhënë atyre. 


Këtu thuhet se cili është vullneti 1 Allahut. 
Eshtë të besojmë, të lutemi dhe t'u ofrojmë të tjerëve 


atë që kemi. Përmes lutjes ne komunikojmë me 

Allahun dhe me Të ne komunikojmë me të drejtën. Le 
t'i kushtojmë vëmendje asaj që shkruan. Ai shkruan: 
“Ne” dhe jo “Unë”. Kjo është, Allahu nuk flet vetëm, 
por bashkë me të drejtët dhe thotë se bashkë me ta Ai 
u jep besimtarëve çdo të mirë. Pra, meqë Allahu është 
me të drejtët, kur i lutemi Atij ne komunikojmë me ta, 
dhe kur i lutemi atyre ne komunikojmë me Allahun. 

Ai gjithashtu thotë që t'u ofrojmë të tjerëve atë 
që kemi (jo atë që na ka mbetur) dhe nuk ka asnjë 
dallim midis besimtarëve dhe jobesimtarëve, apo edhe 
një pagani. Ne duhet t'i ofrojmë të gjithëve pa dallim 
jo vetëm tepricën por dhe nga pjesa jonë. 


6. Sa për ata që mohojnë, njësoj është, i 
paralajmërove apo nuk i paralajmërove, ata nuk 
besojnë. 

7. Allahu i ka vulosur zemrat dhe veshët e tyre, 
ndërsa sytë e tyre kanë mbulesë: ata i pret një 
dënim i madh. 


Në këtë metaforë të gjallë, Allahu vulos zemrat 
dhe veshët, mbulon sytë dhe dënon jobesimtarët. Cili 
është dënimi që do të marrin jobesimtarët në jetën e 
përtejme2 Është ajo që në një farë mase vuajnë nga 
kjo jetë, është errësira e shpirtit të tyre që tashmë e 
mohon dhe do të vazhdojë ta mohojë dritën e Allahut. 

8. Ka disa njerëz që thonë: “Besojmë në Allahun 
dhe në Ditën e Funditi”, por ata nuk besojnë (në 
realitet). 


Cilët nga ata që thonë “ne besojmë” nuk janë 
besimtarë të vërtetë dhe do të dënohen si jobesimtarë” 
Ai e shkruan më poshtë: 


12. Ata janë pa dyshim ata që janë të padrejtë, por 
nuk e ndiejnë. 


Ata që në vend që t'u ofrojnë të tjerëve 
(besimtarë dhe jobesimtarë) atë që kanë, bëjnë keq, 
nuk janë besimtarë të vërtetë. Nuk janë fjalët, por 
veprimet që e bëjnë dikë besnik. 


14. Kur takohen me besimtarët, ata thonë: 
“Besojmë”, por kur mbesin vetëm me djajtë e tyre, 
thonë: “Në të vërtetë, ne jemi me ju: ne vetëm po 
talleshim me të tjerët”. 


Myslimanët e padrejtë, kur janë me besimtarët e 
vërtetë, thonë se ata vërtet besojnë dhe bien dakord që 


TËS 


duhet të bëjnë mirë, por kur janë me njerëz të këqij 
dhe të ligj të një mendjeje, ata bëjnë padrejtësira, 
ashtu si të atyre. 


15. Allahu do t'i shpërblejë për talljet e tyre në 
padrejtësitë e tyre dhe do t'i lërë të enden si të 
verbër. 


Ndëshkimi për veprat e tyre të këqija nga 
Allahu është se Ai 1 lejon ata të jetojnë në padrejtësitë 
e tyre, pasi me padrejtësitë e tyre në të vërtetë 
dëmtojnë vetveten. 


24. ...ruajuni zjarrit, që lëndë djegëse ka njerëz 
dhe gurë (prej idhujve), që është përgatitur për 
mosbesimtarët. 


Ky zjarr është drita e Allahut. Është e njëjta 
dritë që pastron dhe ndriçon njerëzit e drejtë, ashtu si 
zjarri material pastron arin. Por, duke hyrë në të, 
njeriu 1 padrejtë nuk pastrohet, si i drejti, por digjet 
dhe nxihet, për shkak të së keqes pagane që është në 
të. Në vend që të ndriçohet, ai bëhet plotësisht 1 
verbër. Ky është dënimi që Allahu ka përgatitur për 
njerëzit e padrejtë (ose —me fjalë të tjera— që njerëzit e 

padrejtë kanë përgatitur për veten e tyre). 


25. Dhe, përgëzoji ata që besuan dhe bënë vepra të 
mira. Pjesa e tyre janë Xhenete, nën të cilat 
rrjedhin lumenjtë. Sa herë që ushqehen me frutat e 
tyre, ata do të thonë: “Kemi ngrënë kështu dhe më 
parë”, sepse u sigurohen gjëra të ngjashme. Dhe 
atje ata do të kenë bashkëshorte të pastra dhe do të 
qëndrojnë me ta përgjithmonë. 

26. Allahu nuk e konsideron të padenjë për të 
përdorur shembuj... 


Besimi nuk është 1 mjaftueshëm për kënaqësitë 
e përjetshme, por ne duhet patjetër të bëjmë vepra të 
mira. Imazhe materiale të bukura në mënyrë 
metaforike të kësaj jete përdoren në Kuran për të 
përshkruar gëzimin e përjetshëm shpirtëror në dritën e 
Allahut. Por për të mos i marrë ato fjalë për fjalë dhe 
menduar se këto kënaqësi janë materiale, thuhet qartë 
se Allahu 1 përdor ato si shembuj. Drita e Allahut, në 
të cilën do të jetojmë përgjithmonë, është e njëjta dritë 
që tashmë në këtë jetë ndriçon zemrat e të drejtëve. 


27. Ata që shkelin marrëveshjen e bërë me 
Allahun, pasi është lidhur ajo, dhe ndërprejnë atë 

që ka urdhëruar Allahu për ta mbajtur lidhur, dhe 
bëjnë shkatërrime në tokë, ata janë të humburit. 


Të gjithë njerëzit, veçanërisht hebrenjtë, të 
krishterët dhe myslimanët, është vullneti i Allahut për 
të qenë të bashkuar me njëri-tjetrin. Ata që 1 bëjnë 
dëm çdo personi, besimtar ose jobesimtar, në të 
vërtetë nuk e dëmtojnë atë që 1 bëjnë padrejtësi, por 
veten e tyre, pasi largohen nga drita e Allahut. 


36. Atëherë Satanai arriti ti bënte ata të 
mëkatonin dhe i nxori nga gjendja e lumturisë që 
po jetonin. Dhe pastaj thamë: “Zbritni të gjithë 
nga këtu, sepse jeni armiq me njëri-tjetrin”. 


Thelbi i mëkatit të Adamit dhe gruas së tij, i cili 
i nxorri ata nga gjendja e lumturisë në të cilën po 
jetonin, ishte se ata u bënë armiq të njëri-tjetrit, u 
larguan nga drita e Allahut. 


39. “Dhe ata që mohojnë besimin dhe 
përgënjeshtrojnë simbolet Tona, do të bëhen shokë 
të zjarrit, ku do të qëndrojnë përgjithmonë”. 


Të gjithë, besimtarë dhe jobesimtarë të vërtetë, 

do të qëndrojnë përgjithmonë në dritën e Allahut. Por 
ata që kanë errësirën të rrënjosur brenda, në ta do të 
vuajnë nga kjo dritë e cila do t'i djegë si zjarri që 
pastron arin, por djeg ferrat. 


43. Lutuni dhe jepeni Zeqatin (me një fjalë, 17140 e 
të ardhurave vjetore)... 


Siç e kemi parë tashmë, ne nuk duhet t'u japim 
vetëm Zeqatin (d.m.th. 1740 e të ardhurave tona 
vjetore) atyre që kanë nevojë, por atë që mundemi, 
akoma edhe nga pjesa jonë. 1740 është vendosur këtu 
si kufiri minimal. 


44. Mos urdhëroni drejtësi te njerëzit dhe harroni 
ta zbatoni atë për veten tuaj” 


Detyra jonë kryesore nuk është t'u tregojmë 
njerëzve të tjerë për drejtësinë e Allahut por të jemi të 
drejtë vetë, domethënë të bëjmë gjithnjë mirë tek të 
gjithë dhe të mos dëmtojmë kurrë askënd. 


48. Dhe ruajuni nga dita, kur askush askujt nuk do 
t'i kryejë asgjë, kur nuk do të pranohet as 

ndërmjetësimi, as shpërblesa, dhe askush nuk do 
mund t'i ndihmojë ata. 


Ditën e Gjykimit të Allahut ne nuk do të kemi 
trupat tanë të prishur, do të dukemi të zhveshur nga 
trupat tanë dhe do të pasqyrojmë mëshirën ose 
ligësinë tonë. Kjo është arsyeja pse atëherë asnjë 
material, madje as një qenie tjetër njerëzore, nuk do të 
mundet të na ndihmojë. 


59. ...ne dërguam nga qiejt një fatkeqësi kundër të 
padrejtëve sepse ata vazhdimisht nuk iu bindën 
urdhrave Tona. 

61. ...zemërimi i Allahut ra mbi ta. 

65. ...Ne u thamë atyre: “Bëhuni majmunë të 
përbuzur (dhe të refuzuar)”. 

66. Këtë dënim e bëmë paralajmërim për 
bashkëkohësit dhe për brezat e tyre pasardhës, si 
dhe mësim për ata që i frikësohen Allahut. 


Allahu në Kuran u flet njerëzve dhe prandaj 
përdor gjuhën njerëzore në mënyrë që ata të kuptojnë 
vullnetin e Tij dhe ata gjithashtu të bëhen të 
mëshirshëm, të drejtë dhe të mirë. Shprehjet dhe 
shembujt në gjuhën njerëzore rreth zemërimit, 
fatkeqësive dhe ndëshkimeve nga Allahu nuk do të 

thotë që Allahu është 1 zemëruar ose bën ndonjë të 
keqe, por ato tregojnë urrejtjen e Allahut ndaj së 
keqes dhe padrejtësisë, dhe pasojat negative që 
kryerja e së keqes u sjell të padrejtëve. Këto pasoja që 
padrejtësia u sjell të padrejtëve janë një mësim për 
besimtarët, të cilët respektojnë Allahun. 

Por pse Allahu 1 krahason shkelësit e vullnetit 
të Tij me majmunët”7 

Sepse ashtu si majmunët duken si njerëz, por 
nuk janë njerëz, ashtu edhe njerëzit e padrejtë duken 
si besimtarë, por nuk janë besimtarë. 


62. Vërtet, ata që besuan, ata që ishin jehudi, të 
krishterët, sabejtë”, kush besoi prej tyre Allahun, 
dhe në Ditën e Fundit, dhe bëri vepra të mira, ata e 
kanë shpërblimin e Zotit të tyre. Për ta nuk ka 
frikë, as nuk kanë përse të pikëllohen. 

81. Sigurisht që jo, ata që bëjnë keq dhe janë të 
rrethuar nga mëkati do të jenë shokë të zjarrit dhe 
do të qëndrojnë përgjithmonë në të. 

82. Kurse ata që besojnë dhe bëjnë vepra të mira, 
do të jenë banorë të Xhenetit, ku do të qëndrojnë 
përgjithmonë. 


” Sabejtë ishin një popull judeo-krishterë i Arabisë. 

Për ata që bëjnë keq dhe identifikohen me 
errësirën (ata janë mosbesimtarët e vërtetë) drita e 
Allahut do të jetë si një zjarr që, në vend që t'i 
ndriçojë, do t'i djegë, së bashku me errësirën e shpirtit 
të tyre. Përkundrazi, ata që jo thjesht besojnë (qofshin 
ata myslimanë, të krishterë apo hebrenj) por bëjnë 
vepra të mira dhe identifikohen me dritë (këta janë 
besimtarët e vërtetë), drita e Allahut do t'i ndriçojë ata 
dhe do të jenë të përjetshëm në lumturinë e Parajsës. 


85. ...Dhe në Ditën e Gjykimit ata do të dorëzohen 
në torturat më të tmerrshme. Sepse Allahu nuk 
është i pavëmendshëm ndaj veprimeve tuaja. 


Çfarë do të thotë ky shembull” 

Për errësirën më e keqja është kontakti me 
diellin. Për këdo që ka të keqe në të, tortura më e 
tmerrshme është kontakti i tij me dritën e Allahut. 


86. ...Atyre nuk do t'u lehtësohet dënimi dhe as 
nuk do të kenë ndonjë ndihmë. 


Pse nuk do të ketë ndryshim në Gjykimin e 
Allahut7 


Sepse vullneti ynë 1 vërtetë është i pandryshuar. 

Në këtë jetë vullneti dhe zgjedhjet tona nuk janë fikse 
sepse ato ndikohen nga mjedisi ynë. Por kur jemi në 
dritën e Allahut dhe mjedisi ynë i prishshëm zhduket 
dhe koha —ashtu siç e njohim atë— ndryshon, atëherë 
vullneti ynë 1 vërtetë do të zbulohet, zgjedhja jonë për 
t'u identifikuar me errësirën ose dritën e Allahut do të 
zbulohet. 


87. Dhe i dhamë Librin Moisiut dhe pas tij çuam të 
dërguarit për pasues të tij. Ne i dhamë Jezusit, 
birit të Maries, shenjat e dukshme. Ne e forcuam 
atë me Shpirtin e Shenjtë. 


Siç e shohim, Kurani shprehet qartë se mësimi i 
Moisiut dhe Profetëve të Dhiatës së Vjetër është nga 
Allahu. Gjithashtu thuhet se Jezusi është vetëm djali 1 
Maries dhe jo i Jozefit dhe i Maries (se ai lindi në një 
mënyrë të mbinatyrshme) dhe se ai bëri mrekulli nga 
Allahu. Gjithashtu që Shpirti i Shenjtë ishte me të. 

Meqenëse tekstet e Moisiut dhe e gjithë Dhiata 
e Vjetër janë nga Allahu, meqenëse Jezusi është 
gjithashtu nga Allahu dhe meqenëse Kurani është 
padyshim edhe nga Allahu, mësimi 1 Allahut nuk 
mund të jetë i ndryshëm në të tre Librat e Shenjtë 
(Dhiata e Vjetër, Dhiata e Re, Kurani) por sigurisht që 
të tre përmendin të njëjtin vullnet të Allahut, 

domethënë të jesh i drejtë dhe t'u bësh mirë të 
gjithëve pa dallim. 


89. ...Mallkimi i Allahut qoftë mbi mosbesimtarët 


Cili është mallkimi 1 Allahut dhe cilët janë 
jobesimtarët” 

Sipas Kuranit, jobesimtarët e vërtetë janë ata që 
bëjnë të këqija dhe mallkimi që u bie atyre është 
vullneti i tyre i lig që ua bën shpirtrat e errëta. 


101. Dhe kur u erdhi atyre një i dërguar 
(Muhamed) nga Allahu, duke vërtetuar atë që 
kanë, atëherë disa nga ithtarët e Librit, e hodhën 
pas shpine Librin e Allahut (Kuranin), sikur të 
ishte diçka që ata nuk e dinin. 


Ai shkruan Kuranin: “duke vërtetuar atë që 
kanë”, “sikur të ishte diçka që ata nuk e dinin”. Kjo do 
të thotë se, sipas Librit të Shenjtë të Allahut, ata që 
kanë Dhjatën e Vjetër dhe Dhjatën e Re tashmë e dinë 
mësimin e Kuranit, sepse kjo nuk devijon, por 
vërteton Dhjatën e Vjetër dhe Dhjatën e Re. 

Por pse ai shkruan për ndjekësit e “Librit” dhe 
jo të “Librave”, pasi Dhiata e Vjetër dhe Dhiata e Re 


27 


nuk janë një, por dy libra” Dhe pse përsëri Kurani e 
quan atë “Libër” (si dy të tjerët së bashku), sikur të 
mos ketë tre por vetëm një Libër” 

Kjo ndodh sepse të tre Librat e Shenjtë 
shkruajnë të njëjtin vullnet të Allahut. Në fakt, nuk 
janë tre, por një Libër i Shenjtë 1 trefishtë. 


105. Kurrë as jobesimtarët, të cilët janë ndër 
ithtarët e Librit dhe as paganët nuk duan që diçka 
e mirë të zbresë tek ju nga Zoti juaj. Por Allahu 
zgjedh për mëshirën e Tij kë të dojë. 


Kush janë jobesimtarët nga ithtarët e Librit2 

Janë ata që bëjnë keq. Ata, së bashku me 
paganët, mohojnë që Allahu zgjedh —midis hebrenjve, 
të krishterëve dhe myslimanëve— besimtarët e vërtetë, 
domethënë ata që janë të drejtë dhe bëjnë mirë. 


109. Shumë ithtarë të Librit, edhe pasi iu është 
bërë e qartë e vërteta, nga vetë zilia e tyre 
personale dëshiruan që pas besimit tuaj t'iu 
kthejnë në mosbesimtarë, por ju falni ata dhe mos 
ua veni re shumë, derisa Allahu ta sjellë urdhrin e 
vet. Allahu është i Gjithëfuqishëm për çdo gjë. 


2 


Pra, kur disa, sipas asaj që shkruan Kurani, 
duan të na shtyjnë në pabesi, ne besimtarët nuk duhet 
të zemërohemi dhe të përdorim dhunë, por të falim 
dhe të injorojmë. Meqenëse Allahu, 1 cili është 1 
gjithëfuqishëm, nuk 1 ndëshkon ata, do të thotë që në 
jetën e tanishme qëllimi 1 Allahut nuk është 
ndëshkimi, por të ndryshojnë mendimet dhe sjelljen e 
tyre pa detyrim, me vullnetin e tyre të lirë dhe të 
bëhen besimtarë të vërtetë. 


111. Dhe ata thanë: “Askush nuk do të hyjë në 
Xhenet nëse nuk është hebre apo i krishterë”. Këto 
janë ëndrrat e tyre. Thuaju atyre: “Paraqisni 
argumentin tuaj, nëse jeni të sinqertët”. 

112. Përkundrazi, ai që i është dorëzuar Allahut 
dhe është bamirës, ai do të shpërblehet nga Zoti i 
tij, për ata nuk ka frikë, as nuk kanë pse të 
mërziten. 


Nuk ka rëndësi nëse dikush është hebre, 1 
krishterë apo mysliman. Në Parajsë do të hyjë ai, 1 cili 
i është përulur Allahut (d.m.th. është i dhemshur dhe 1 
drejtë ashtu si Allahu) dhe bën mirë, pavarësisht nëse 
është hebre, i krishterë apo mysliman. 

116. Ata thanë: “Allahu ka lindur një djalë”. Lavdi 
i qoftë Atij' Jo. Atij i përket gjithçka që është në 
qiell dhe në tokë, gjithçka i është nënshtruar Atij. 


Shkruhet në Kuran se disa njerëz thonë se 
Allahu lindi një djalë dhe ata e lavdërojnë Allahun. 
Por jo, nuk duhet ta madhërojmë vetëm Allahun. 
Përkundrazi, ne duhet ta lavdërojmë edhe djalin e Tij, 
sepse djalit të Tij 1 përket gjithçka në qiell dhe në 
tokë, dhe gjithçka i nënshtrohet Atij. 

Por si është e mundur që Allahu të ketë një 
djalë pa bashkëshorte”7 

Atë që shkruan Libri i Shenjtë, janë në gjuhën 
njerëzore, por nuk do të thotë që kanë kuptim 
njerëzor. Nëse Allahu do të ishte një qenie e izoluar e 
vetmuar, atëherë ai do të ishte 1 mbyllur në vetvete 
dhe nuk do ta kishte krijuar botën. Allahu nuk është 1 
vetmuar. Ai jep vetveten dhe për këtë krijon. 

Në mënyrën njerëzore, Allahu kurrë nuk lindi 
dhe as nuk ishte ndonjëherë e mundur të kishte një 
djalë, sepse Allahu është një shpirt. Por mbinjerëzor, 
mbi çdo dimension kohor dhe në një mënyrë të 
pakuptueshme, tamam si flaka lind një flakë tjetër, 
Allahu lind djalin e Tij. Dhe ndërsa toka derdh lavën e 
saj, Allahu derdh Frymën e Shenjtë. Dhe ashtu si 
dielli është një, por është dhe masë e nxehtë dhe zjarr 
dhe dritë, ashtu edhe Allahu dhe Biri i Tij dhe Shpirti 

1 Shenjtë —për shkak të përsosmërisë dhe unitetit të 
tyre absolut— kanë të njëjtin vullnet dhe bëjnë gjithçka 
së bashku, domethënë ata janë Një. 

Përngjasimet tona materiale janë absolutisht të 
nevojshme kur flasim për Allahun, sepse mendimi 
njerëzor nuk mund të japë ndryshe një formë 
shprehëse për diçka që shkon përtej çdo mundësie 
njerëzore të shprehjes. Për Shpirtin e Shenjtë, si dhe 
për birin e Allahut, Jezusin, 1 cili lindi në mënyrë të 
mbinatyrshme nga Maria, ne tashmë kemi lexuar në 
Kuran (2:87). 


130. Kush dëshiron të largohet nga feja e 
Ibrahimit, përveç atyre që e poshtërojnë veten e 
tyre në mënyrë absurde2 Ne e kemi zgjedhur atë 
në këtë botë dhe në ahiret ai do të jetë me të 
drejtët. 

135. Dhe ata thanë: “Bëhuni hebrenj ose të 
krishterë, që të jeni në rrugën e drejtë”. 
Përgjigjuni atyre: “Jol ne ndjekim fenë e 
Ibrahimit, të drejtë, dhe ai kurrë nuk ishte nga 
paganët”. 

136. Deklaroni: “Ne besojmë në Allah dhe atë që 
Ai na ka shpallur neve (Kuranin) dhe Ibrahimit, 
Ismailit, Isakut, Jakubit dhe fiseve, dhe asaj që iu 
dha Moisiut dhe Jezusit, dhe asaj që iu dha të 

gjithë profetëve nga Zoti i tyre. Ne nuk bëjmë 
dallim ndërmjet asnjërit prej tyre dhe ne iu 
nënshtruam Atij (Allahut)”. 


Shkruan qartë këtu që Allahu na zbuloi në 
Kuran atë që Ai 1 zbuloi Ibrahimit, Moisiut dhe 
Profetëve (d.m.th. në Dhjatën e Vjetër) dhe Jezusit 
(d.m.th. në Dhjatën e Re). Si myslimanë besnikë ne 
nuk diskriminojmë, por ne e pranojmë Dhjatën e 
Vjetër dhe Dhjatën e Re ashtu siç pranojmë Kuranin, 
sepse ato përmbajnë të njëjtën shpallje të Allahut. 

Pra, kur Kurani shkruan se ne nuk bëjmë dallim 
midis asnjë prej Profetëve, kjo do të thotë që mësimi 1 
tyre është 1 njëjtë. Por kjo gjithashtu do të thotë që 
Jezusi nuk është vetëm bir 1 Allahut por edhe një 
qenie njerëzore, si pjesa tjetër e Profetëve. 


139. Thuaj: “Mos doni të grindeni me ne për 
Allahun, kur Ai është Zoti ynë dhe Zoti juaj”' Ne 
jemi përgjegjës për veprat tona, kurse ju për 
tuajat”. 


Hebrenjtë, të krishterët dhe myslimanët nuk 
duhet të grinden për fenë e Allahut sepse ne kemi të 
njëjtin Zot. Janë veprimet tona që na bëjnë besnikë të 
vërtetë. 


ZI 


147. E Vërteta vjen nga Zoti yt. 


Ai shkruan në Kuran se e Vërteta vjen nga 
Allahu në mënyrë që askush të mos mund ta 
identifikojë atë me Librin e Shenjtë. Në Kuran, ashtu 
si në Dhjatën e Vjetër dhe Dhjatën e Re, e Vërteta 
regjistrohet në gjuhën njerëzore në atë masë që gjuha 
njerëzore mund ta shprehë atë dhe mendimi njerëzor 
mund ta pranojë atë. Por e Vërteta e pastër nuk mund 
të kufizohet në kufijtë e gjuhës sonë të përkohshme 
dhe botës sonë të përkohshme, është mbinjerëzore dhe 
e mbinatyrshme, sepse vjen nga Allahu. 


149. Nga cilido vend që të niseni, kthejeni fytyrën 
drejt Xhamisë së Shenjtë”. 


Por pse është mirë të shikosh drejt Xhamisë së 
Shenjtë2 

Kështu që të mos e harrojmë Allahun dhe të 
mendojmë se duhet të jemi të bashkuar dhe se duhet të 
bëjmë mirë. 


” Xhamia e Shenjtë (el-Mesxhid el-Haram) ndodhet në Mekë. 

165. E megjithatë ka njerëz, që adhurojnë të tjerë 
bashkë me Allahun, si të jenë njëlloj me Të, dhe i 
duan ashtu siç duhet dashur vetëm Allahu. 


Këtu Kurani nuk ka për qëllim shenjtorët e 
krishtërimit, sepse të krishterët nuk 1 adhurojnë 
shenjtorët si perëndi (“si të jenë njëlloj me Të”), as 
nuk i duan ata si perëndi (“ashtu siç duhet dashur 
vetëm Allahu”), por ata i duan dhe 1 nderojnë ata si 
besimtarë të Allahut, si njerëz të drejtë që Allahu 1 do 
dhe i nderon në Xhenet. Nderimi 1 besimtarëve dhe 
miqve të Allahut (dhe besimtarët e vërtetë janë ata që 
kanë mëshirën dhe drejtësinë e Allahut, qofshin ata 
myslimanë, të krishterë apo hebrenj), të cilët vetë 
Allahu i nderon në Xhenet, sigurisht nuk është diçka e 
keqe por në vend të kësaj diçka që Allahu dëshiron. 
Këtu Libri 1 Shenjtë nënkupton njerëzit të cilët 
paganët nganjëherë 1 hyjnizonin dhe i adhuronin si 
perëndi. 


177. Devotshmëria nuk është vetëm kthimi i 
fytyrave drejt lindjes dhe perëndimit, por 
devotshmëria është dikush të besojë te Allahu dhe 
Dita e Fundit, te Engjëjt, te Libri dhe te Profetët: 
të japë nga pasuria e tij që e do, për të afërmit, për 

jetimët, për nevojtarët, për udhëtarët, për lypësit 
dhe për çlirimin e skllevërve. Eshtë për të kryer 
lutjen, për të dhënë Zeqatin, dhe ata që e mbajnë 
premtimin e tyre, nëse ata kanë dhënë, e atyre që 
durojnë në vështirësi dhe në dhimbje dhe kur ata 
luftojnë për emrin e Allahut. Të tillë janë ata që 
besojnë në të vërtetën dhe janë të devotshëm. 


Këtu Kurani shkruan se çfarë është 
devotshmëria e vërtetë. Nuk është, shkruan, për të 
zbatuar rregulla ligjore, por për të besuar, për t'u 
dhënë të gjithë atyre që kanë nevojë nga pjesa jonë, 
për të ndihmuar njerëzit, për t'u lutur dhe për të 
duruar në vështirësi dhe në luftë. 

Për çfarë lufte thotë Libri 1 Shenjtë2 

Së pari, kjo do të thotë lufta jonë e përditshme 
për të mirë. Do të thotë gjithashtu mbrojtje e familjes 
dhe bashkatdhetarëve tanë në rast të një sulmi 
ushtarak armiqësor. Kush vret për të bërë të tjerët 
muslimanë me forcë, dhe mendon se kështu lufton për 
emrin e Allahut, ai —siç do ta shohim më poshtë- 
është në sytë e Allahut si pagan. 


178. Oh' Ju që besoni' Ligji i hakmarrjes në rast të 
vrasjes me dashje përcaktohet: I liri për të lirin, 
skllavi për skllavin, gruaja për gruan. Nëse 

hakmarrja është falur dhe kompensimi pranohet 
nga farefisi i të vrarit, kërkesa duhet të bëhet me 
edukatë dhe dëmshpërblimi duhet të paguhet me 
mirësi. 

179. Ohi Ju që keni mirëkuptim: Në Ligjin e 
Hakmarrjes ka Jetë për ju, në mënyrë që të mund 
të përmbaheni. 


Në kohën e Profetit, ishte në fuqi ligji 1 
drejtësisë reciproke (Qisas), 1 cili parashikonte dënim 
në përpjesëtim me krimin. Profeti kishte përpara 
njerëz të veçantë, të cilët ishin paganë, mizorë dhe 
mendje ngushtë. Ata nuk mund ta pranonin dhe 
zbatonin plotësisht vullnetin e Allahut. Kështu që ai 1 
thirri ata në besim, duke u thënë se çfarë mund të 
kuptonin dhe pranonin, me shpresën se pak nga pak 
zemrat e tyre do të zbuteshin. Nëse ai do t'i 
urdhëronte ata drejtpërdrejtë që të falnin atë që bëri 
krimin ndaj tyre, këta njerëz zemër-ngurtë nuk do të 
bëheshin besnikë. Kështu, ai nuk shfuqizoi vrasjen në 
vrasje, por u dha atyre zgjedhjen për të mos e zbatuar 
atë. 

Ligji 1 drejtësisë reciproke u dha gjithashtu për 
shkak të mizorisë së njerëzve, në mënyrë që të 
lënduarit të mos e hakmerreshin te të gjithë anëtarët e 
familjes së vrasësit por të frenonin instiktet e tyre 
vrasëse. Ligji i drejtësisë reciproke u dha nga Allahu 

në Dhjatën e Vjetër, kur njerëzit ishin edhe më mizorë 
dhe të egër. 

Ndërsa shohim, sa më shumë përparojnë 
njerëzit, aq më shumë zbulohet e vërteta. Allahu na 
tregon rrugën: të bëhemi të mëshirshëm. Pas tij, ne i 
afrohemi Allahut. Dhe sa më shumë t'i afrohemi 
Allahut, 1 afrohemi të vërtetës. 


184. Agjërimi zgjat disa ditë por, nëse ndonjëri 
prej jush është i sëmurë ose duke udhëtuar, le të 
agjërojë aq ditë sa i ka prishur në ditët e tjera pas. 
Dhe ata që kanë mundësi të argjirojnë dhe nuk e 
bëjnë, duhet të ushqejnë si shpagim një të varfër 
për çdo ditë agjërimi. E, nëse ndonjëri jep më 
shumë se kaq, kjo është edhe më mirë për të. Dhe 
vetëm të dinit sa mirë është për ju, ju do të 
agjëroniti. 

185. ...Pra, kush prej jush mëson se muaji 
(Ramazani) ka filluar, atëherë ai duhet të agjërojë. 
Por nëse është i sëmurë ose është në udhëtim (dhe 
nuk agjëron), atëherë duhet të agjërojë më vonë në 
ditët përkatëse. Allahu dëshiron për ju çdo lehtësi 
dhe nuk dëshiron t'ju vë në vështirësi. 


Allahu thotë në Librin e Shenjtë se kushdo që 
nuk mund të agjërojë në ditët e caktuara, mund të 

agjërojë më vonë të njëjtat ditë. Dhe kushdo që 
mundet, por nuk dëshiron të agjërojë, thotë se nuk ka 
rëndësi, ai mund të bëjë lëmoshë në vend që të 
agjërojë. 

Pra, ne shohim se, sipas shpalljes së Allahut, 
agjërimi nuk është si ligji njerëzor, 1 paprekshëm. 
Agjërimi na u dha jo sepse Allahu është i kënaqur me 
privimin tonë (“Allahu dëshiron për ju çdo lehtësi dhe 
nuk dëshiron t'ju vë në vështirësi”) por sepse është 1 
mirë për ne (“dhe vetëm të dinit sa mirë është për ju, 
ju do të agjëroniti”). Ne nuk agjërojmë për Allahun, 
por për veten tonë, sepse kjo na ndihmon të mësohemi 
të kontrollojmë instiktet tona, në mënyrë që t'i kemi të 
nënshtruara ndaj arsyes dhe të mos na tërheqin ku të 
duan. 

Por dikush do të pyesë: “Allahu sigurisht thotë 
në Kuran se agjërimi nuk është i detyrueshëm, por më 
vonë u vendos që të ishte 1 detyrueshëm. A duhet që 
besimtari të pajtohet me Allahun, i cili nuk e 
konsideron agjërimin si ligj, apo e sheh atë njerëzisht 
si një ligj të paprekshëm””. 

Kushdo që kupton se çfarë do të thotë se Allahu 
është 1 mëshirshëm dhe jo një gjykatës 1 ashpër, 
tashmë e di përgjigjen e kësaj pyetjeje. 


190. Dhe luftoni për hir të Allahut ata që ju 

luftojnë, por mos i tejkaloni kufijtë, sepse Allahu 
nuk i do shkelësit. 

191. Vritini ata kudo që t'i gjeni dhe dëbojini ata, 
aty nga ku ju dëbuan. Përndjekja nga idhujtaria 
është më e keqe se vrasja. Dhe mos i luftoni pranë 
xhamisë së paprekshme, përveç nëse janë të parët 
që do t'ju luftojnë atje. Por nëse ata ju luftojnë, 
vritini ata. I tillë është ndëshkimi i jobesimtarëve. 
192. E nëse heqin dorë (nga provokimi), Allahu 
është Ai që fal dhe që mëshiron. 

193. Luftojini ata derisa të ndalojë përndjekja juaj 
nga idhujtaria dhe të mbizotërojë besimi për 
Allahuni' Por, në qoftë se ata heqin dorë nga lufta 
kundër jush, atëherë mos bëni luftë, përveçse 
kundër keqbërësve. 


Dikush që është luftëdashës, i cili nuk e kupton 
se çfarë do të thotë Allahu është 1 mëshirshëm, mund 
të mendojë se lufta është e justifikuar këtu. Por e 
vërteta është e kundërta. 

Allahu thotë në Librin e Tij të Shenjtë se ne nuk 
duhet të bëjmë luftë agresive (“por, në qoftë se ata 
heqin dorë nga lufta kundër jush, atëherë mos bëni 
luftë”), por vetëm të mbrohemi në territorin e vendit 
tonë dhe të dëboni prej tij ata që na sulmuan 
(“dëbojini ata, aty nga ku ju dëbuan”). 

Lufta është vrasje dhe vrasja —edhe kur ne jemi 

në mbrojtje— është një gjë e keqe, por ndonjëherë 
është një e keqe e domosdoshme. Kur na sulmojnë ne 
duhet të vrasim për të mbrojtur familjen dhe 
bashkatdhetarët tanë. Ky akt i yni është i keq, por nëse 
nuk mbrohemi dhe i lëmë armiqtë t'i vrasin ose t'i 
robërojnë, atëherë ky akt i yni do të jetë pakrahasueshëm 
më i keq. 

Por pse i përmend ai sulmet e jobesimtarëve 
ndërsa luftërat agresive bëhen gjithashtu nga 
myslimanët” 

Sepse kush bën një luftë agresive nuk është me 
të vërtetë besnik por në sytë e Allahut ai është si një 
pagan. 


210. Mos presin, të vijë Allahu tek ata mbi hije të 
reve, shoqëruar me engjëjt dhe çështja të jetë e 
kryer (të kthimit të tyre)2 

212. ...Por të devotshmit do të jenë më lart se ata 
në Ditën e Ringjalljes. 


Allahu do të vijë në fundin e botës sonë dhe të 
vdekurit do të ringjallen. Atëherë të devotshmit do të 
jenë më lart (d.m.th. më afër Allahut) sesa 
jobesimtarët. Gjithçka do të përmbytet me dritën e 
Allahut. E njëjta dritë do të ndriçojë dhe lartësojë të 
devotshmit, ndërsa do të verbojë dhe errësojë 

jobesimtarët (ata që duan të keqen, edhe nëse 
pretendojnë në mënyrë të rreme se janë besnikë). 


213. Njerëzit dikur ishin një komb i vetëm. Allahu 
i dërgoi Profetët me mesazhe të këndshme dhe me 
paralajmërime. Ai dërgoi me ta Librin e së 
Vërtetës, për të gjykuar ndryshimet midis 
njerëzve. 


Këtu Kurani u referohet Profetëve dhe librit të 
Dhiatës së Vjetër, të cilin ai e quan “Librin e së 
Vërtetës”. Kështu që besimtarët, së bashku me 
Kuranin dhe Dhjatën e Re, duhet gjithashtu të lexojnë 
Dhjatën e Vjetër, sepse të tre librat e shenjtë 
përmbajnë të njëjtën të vërtetë të Allahut. 


223. Gratë tuaja janë për ju si tokë e punueshme. 
Kultivojeni atë kur të doni dhe si të doni. Por bëni 
diçka (të mire) për veten tuaj, respektojeni 
Allahun dhe dijeni se do ta takoni Atë. 


Në kohën e Profetit, burrat i shihnin gratë e tyre 
si pronë të tyre. Ishte e pamundur që ata të pranonin 
që gratë janë të barabarta me to dhe se ato kanë të 
drejta. Kështu që këtu Allahu përpiqet t'i bëjë ata të 

paktën të kujdesen për gratë e tyre. Eshtë sikur t'u 
thotë atyre: “Meqenëse jeni kaq të ashpër dhe mendje 
ngushtë sa 1 konsideroni gratë tuaja pronë tuaj, të 
paktën atëherë mos i lini pas dore. Trajtojini të paktën 
si fushat tuaja, të cilat i mbroni dhe kujdeseni me 
përkushtim. Dhe ju gratë, mos jini individualiste dhe 
mizore, dojini burrat tuaj dhe mos u kujdesni vetëm 
për veten tuaj. Dhe kur ka dashuri në çifte, ata nuk 
pikëllojnë njëri-tjetrin dhe nuk kundërshtojnë njëri- 
tjetrin për asgjë”. 


262. Ata që shpenzojnë nga pasuria e tyre për hir 
të Allahut dhe nuk kërkojnë me atë që shpenzojnë, 
ndonjë dëm apo kanë për qëllim demonstrimin, 
për ta shpërblimi është i sigurt nga Zoti i tyre... 
264. Oh' Ju që besoni' Mos e fshini lëmoshën tuaj 
duke treguar dhe lënduar... 


Rëndësi ka të bëjmë mirë dhe të ndihmojmë të 
tjerët nga dashuria e pastër dhe jo për shfaqje. Nëse 
bëjmë bamirësi dhe më pas lëndojmë njerëzit ose 
mburremi me të, atëherë anullohet, është si të mos e 
bësh atë. 


285. I Dërguari besoi në atë që i shpalli Zoti i tij, 

dhe ashtu bënë besimtarët. Secili prej tyre besoi në 
Allahun, engjëjt e Tij, Librat e Tij dhe të 
Dërguarit e Tij. Ne nuk bëjmë dallim midis asnjë 
prej të Dërguarve të Tij. 


Siç e shohim, Kurani shkruan për “Librat” dhe 
jo për “Librin” e Allahut. Me fjalë të tjera, ai thotë 
qartë se jo vetëm Kurani, por edhe Dhiata e Vjetër dhe 
Dhiata e Re janë Libra të Allahut. Dhe kur ai shkruan: 
“Ne nuk bëjmë dallim midis asnjë prej të Dërguarve të 
Tij”, ai do të thotë që ne nuk bëjmë dallimin midis 
mësimeve të Moisiut, Profetëve të Dhiatës së Vjetër, 
Jezusit dhe Muhamedit (d.m.th. midis Dhjatës së 
Vjetër, Dhiata e Re dhe Kurani). Kjo sepse të gjithë 
ishin të Dërguar të Allahut dhe mësuan të njëjtën të 
Vërtetë të Allahut. 

Por meqenëse Jezusi është biri 1 Allahut, pse 
shkruan ai se ne nuk bëjmë dallimin midis tij dhe të 
Dërguarve të tjerë të Allahut”7 

Këtu Libri i Shenjtë, siç e kemi parë dhe diku 
tjetër (2: 136), do të thotë gjithashtu se djali i Allahut 
u bë një qenie njerëzore e vërtetë dhe ju dërgua 
njerëzve, si pjesa tjetër e të Dërguarve të Tij. Misioni 1 
tij te njerëzit lajmërohet nga Profetët në Dhjatën e 
Vjetër, të përshkruar në Dhjatën e Re dhe të 
konfirmuar në Kuranin. 

